Държавен вестник, бр. 82, 2014 г., стр. 21

БРОЙ  82	
Д Ъ Р Ж А В Е Н  В Е С Т Н И К 	
СТР.  21  
ИНСТРУКЦИЯ № 8121з-582
от 19 септември 2014 г.
за определяне вида, условията и реда за из-
даване, ползване, подмяна, отчет, съхранение 
и унищожаване на служебните карти, други 
карти и пропуски в Министерството на вът­
решните работи
Раздел І
Общи положения
Чл. 1. (1) С тази инструкция се определят 
видът, условията и редът за издаване, полз-
ване, подмяна, отчет, съхранение и унищо-
жаване на служебните карти, други карти и 
пропуски в Министерството на вътрешните 
работи (МВР).
(2) Картите и пропуските по ал. 1 се издават 
от дирекция „Човешки ресурси“ – МВР, и от 
звената „Човешки ресурси“ в структурите на 
МВР съгласно тази инструкция. 
Чл. 2. Картите и пропуските в МВР са:
1. служебна карта на държавен служител 
от МВР;
2. служебна карта на лице, работещо по 
трудово правоотношение (ЛРТП);
3. карта на лице с прекратено служебно 
или трудово правоотношение;
4. пропуск;
5. временен пропуск.
Чл. 3. (1) Служебните карти по чл. 2, т. 1, 
издавани на държавните служители, служат 
за индивидуалната им идентификация и за 
удостоверяване качеството им на служители 
на МВР при осъществяване на техните пра-
вомощия и им осигурява достъп в сгради и 
обекти на МВР.
(2) Служебните карти по чл. 2, т. 2, изда-
вани на ЛРТП, удостоверяват самоличността 
на притежателите им и служат за пропускане 
в сгради и структури на МВР, в които посто-
янно изпълняват служебните си задължения.
(3) Картите по чл. 2, т. 3 служат за инди-
видуална идентификация на притежателите 
им пред съответните органи на МВР.
(4) Пропуските по чл. 2, т. 4 и 5 служат за 
индивидуална идентификация на притежате-
лите им и осигуряват достъп в съответните 
сгради и структури на МВР.
Раздел ІІ
Данни, съдържащи се в картите и пропуските 
Чл. 4. (1) Картите и пропуските в МВР се 
изработват съгласно Изискванията за изработ-
ка и идентификация на картите и пропуските 
в Министерството на вътрешните работи 
(приложение № 1) и съдържат следните данни:
1. на лицевата страна на служебните 
карти – трите имена на служителя, вида на 
заеманата длъжност съгласно чл. 143, ал. 1 
ЗМВР за държавните служители и номера 
на картата;
2. на гърба на служебните карти – фамили-
ята на служителя, единния граждански номер 
(ЕГН), наименованието на съответната струк-
тура на МВР, дата на издаване, текст, удосто-
веряващ правото на държавния служител да 
носи оръжие, текстовете на чл. 4 и 5 ЗМВР 
и текст: „Тази служебна карта е собственост 
на Министерството на вътрешните работи. 
Умолява се всяко лице, което я намери, да я 
предаде на органите на МВР“;
3. на лицевата страна на пропуските – трите 
имена на притежателя и номер на пропуска, 
ЕГН, номер на лична карта и срок на валид-
ност на пропуска;
4. на гърба на служебните карти на ЛРТП и 
на пропуските – текст, удостоверяващ правото 
на притежателите им да влизат в съответните 
сгради и структури на МВР.
(2) Служебните карти, пропуските и времен-
ните пропуски се подпечатват, както следва:
1. при подпис на министъра на вътрешните 
работи – с UV печат на МВР;
2. при подпис на директора на дирекция 
„Човешки ресурси“ – МВР – с печат на ди-
рекция „Човешки ресурси“ – МВР;
3. при подпис на началник „Човешки ре-
сурси“ върху временните пропуски – с печат 
на съответната структура на МВР. 
Раздел ІІІ
Видове карти и пропуски 
Чл. 5. Видовете карти и пропуски, издавани 
на служители на МВР, на служители на други 
държавни органи и на чужди граждани, са:
1. служебна карта на държавен служител, 
който е полицейски орган по чл. 57 ЗМВР – с 
надпис: „ПОЛИЦИЯ – POLICE“ със син цвят 
на български и английски език, центриран в 
долната част на картата (приложение № 2), с 
изключение на държавен служител, който е 
полицейски орган в Главна дирекция „Гра-
нична полиция“;
2. служебна карта на държавен служител, 
който е полицейски орган в Главна дирек-
ция „Гранична полиция“ по чл. 57 ЗМВР – с 
надпис: „ГРАНИЧНА ПОЛИЦИЯ – BORDER 
POLICE“ със син цвят на български и ан-
глийски език, центриран в долната част на 
картата (приложение № 3);
3. служебна карта на държавен служител, 
който не е полицейски орган по чл. 57 ЗМВР – с 
надпис: „МВР“ с червен цвят – под снимката, и 
изписване на английски език на два реда с чер-
вен цвят: удостоверение за самоличност – дър-
жавен служител (CREDENTIALS – STATE 
OFFICER) – центриран в долната част на 
картата (приложение № 4);
4. служебна карта на ЛРТП – с надпис: 
„ЛРТП“ с жълт цвят – центриран в долната 
част на картата (приложение № 5);